stanford-oval/wikipedia huggingface dataset:
Arvo Schrey
Suomen sisällissota

Schrey saapui Suomeen jääkärien pääjoukon mukana luutnantiksi ylennettynä 25. helmikuuta 1918. Hänet sijoitettiin Suomen Valkoiseen armeijaan joukkueenjohtajaksi 2. jääkärirykmentin 4. jääkäripataljoonan 3. komppaniaan ja otti osaa Suomen sisällissodan taisteluihin muun muassa Kalevankankaalla, jossa hän kaatui taistelussa 28. maaliskuuta 1918. Hän oli kuollessaan naimaton ja kirjoilla Tampereella. Hänet haudattiin Tampereelle valkoisten sankarihautaan.
Jääkäripataljoona 27:n 1. komppania
Gustav Schwab

| Gustav Schwab |
| --- | --- |
 Gustav Schwab
Henkilötiedot
Koko nimi:  Gustav Benjamin Schwab
Syntynyt: 19. kesäkuuta 1792 Stuttgart
Kuollut: 4. marraskuuta 1850 (58 vuotta) Stuttgart
Ammatti:  kirjailija
Kirjailija
Äidinkieli: saksa
Aiheesta muualla
Löydä lisää kirjailijoitaKirjallisuuden teemasivulta
Gustav Benjamin Schwab (19. kesäkuuta 1792 Stuttgart – 4. marraskuuta 1850 Stuttgart) oli saksalainen runoilija ja konsistorineuvos. Ludwig Uhlandin ja Justinus Kernerin ohella Schwab on svaabilaisen runoilijakoulukunnan huomattavia edustajia. Hänen parhaita teoksiaan ovat balladit ja romanssit ja erityisesti ne runot, joissa saa ilmauksensa hänen rakkautensa kotiseutuun. Hänen tuotantoonsa kuuluu lauluja Kreikan ja Puolan puolesta, mietelyriikkaa ja retoriikkaa. Kokoelman Gedichte (1828) lisäksi hän julkaisi  teokset Deutsche Volksbücher (1836–1837), Sagen des klassischen Altertums (1838–1840), Schillers Leben (1840) sekä Alphonse de Lamartinen käännöksiä (1826), maantieteellisiä ja elämäkerrallisia teoksia ynnä muuta. Hänen poikansa on Christoph Theodor Schwab (1883).
Suomennetut teokset

Huwi-kirja: jossa on kauniita, sydäntä liikuttavaisia, hirmuisia ja naurattavia juttuja: 1:nen - 3:mas juttu. (Die deutschen Volksbücher), suom. A. E. Ahlqvist. Helsinki: Suomalaisen Kirjallisuuden Seura 1860. – Sisältää kertomukset: Robert der Teufel (Die Schildbürger), Griseldis (Avio-vaimon nöyryys) ja Robert Pirulainen (Robert der Teufel)
Ksi Ksin luolan ihmelukko (Das Schloss in der Höhle Xa Xa), toimittaja Teuvo Pakkala. Julkaisussa: Yhteissidoksen emotietue, Helsingissä : Kustannusosakeyhtiö Otava [1910], Sarja: Mailta ja meriltä, n:o 5. – Teos verkossa
Tarujen Hellas: vanhoja klassillisia satuja (Griechische Heldensagen), suom. Arnold Laurell ja Werner Anttila, kuvat A. J. Carstens ym. Hämeenlinna: Karisto 1957, 2. tark. p. Karisto 1977. 7. p. 2000 ISBN 951-23-1182-8
Aiheesta muualla

Kuvia tai muita tiedostoja aiheesta Gustav Schwab Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  FID  MusicBrainz 
Henkilöt:  Deutsche Biographie  DDB  Trove 
Muut:  Europeana  RISM  SNAC  IdRef
Simon Hjalmarsson

| Simon Hjalmarsson |
| --- | --- |

Henkilötiedot
Syntynyt: 1. helmikuuta 1989 (ikä 36) Värnamo, Ruotsi
Kansalaisuus:   Ruotsi
Jääkiekkoilija
Lempinimi:  Hjalle
Pelipaikka:  vasen laitahyökkääjä
Maila:  vasen
Pituus:  184 cm
Paino:  81 kg
Seura
Seura:  Sport
Sarja:  SM-liiga
Pelinumero:  11
Pelaajaura
Pääsarjaura:  2008–
Aik. seurat:  Borås HC (HA) Frölunda HC (SEL/SHL) Luleå HF (SEL) Linköping HC (SEL/SHL) TsSKA Moskova (KHL) Graz 99ers (ICEHL) Rögle BK (SHL)
NHL-varaus:  39. varaus, 2007 St. Louis Blues
Mats Simon Hjalmarsson (s. 1. helmikuuta 1989 Värnamo, Ruotsi) on ruotsalainen jääkiekkoilija ja maailmanmestari, joka pelaa SM-liigajoukkue Vaasan Sportissa. Hän toimii joukkueen varakapteenina. Hjalmarsson on pelipaikaltaan vasen laitahyökkääjä.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Ruotsi / Suomi 2013 | jääkiekko |  |
|  Pronssia | Valko-Venäjä 2014 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Kanada 2009 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Suomi 2007 | jääkiekko |  |
Hjalmarsson edusti Ruotsia MM-kilpailuissa vuosina 2013, 2014 ja 2015, joista vuoden 2013 turnaus päättyi maailmanmestaruuteen ja vuoden 2014 turnaus pronssiin. Ensimmäisessä turnauksessa hänet valittiin sekä Kanadaa että Sloveniaa vastaan pelatun alkulohkon ottelun päätteeksi Ruotsin ottelun parhaaksi pelaajaksi. Yhteensä Hjalmarsson on pelannut 67 A-maaottelua tehopistein 8+10=18. Hän teki A-maajoukkuedebyyttinsä LG Hockey Gamesissa 11. helmikuuta 2011 Tukholman Globenissa Tšekkiä vastaan. Hjalmarsson kuului Ruotsin EHT-joukkueen kapteenistoon kaudella 2013–2014.
Hjalmarsson pelasi myös alle 20-vuotiaiden MM-kilpailuissa vuonna 2009 voittaen hopeaa. Hän oli neljällä osumallaan Ruotsin toiseksi paras maalintekijä Mikael Backlundin jälkeen. Hjalmarsson pelasi myös alle 18-vuotiaiden MM-kilpailuissa vuonna 2007 voittaen pronssia. Hän voitti Ruotsin sisäisen piste- ja syöttöpörssin tehoilla 4+5=9 sekä sisäisen tehotilaston lukemalla +8. Hjalmarsson valittiin Venäjää vastaan pelatun välieräottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2006.
Muuta

Myös Hjalmarssonin isoveljet Erik ja Gustav ovat pelanneet jääkiekkoa ammattilaisina. Erik Hjalmarsson pelasi omalla urallaan hyökkääjänä Norjan, Tanskan, Britannian ja Ranskan pääsarjatasoilla sekä Ruotsin alemmissa sarjoissa. Gustav Hjalmarsson pelasi puolestaan hyökkääjänä 85 SHL-ottelua Växjö Lakersissa.
Roman Schatz

| Roman Schatz |
| --- | --- |
 Roman Schatz Helsingin kirjamessuilla 2017.
Henkilötiedot
Syntynyt: 21. elokuuta 1960 (ikä 64) Überlingen, Saksan liittotasavalta
Kansalaisuus:   Saksa/ Suomi
Ammatti:  kirjailija, toimittaja
Roman Schatz (saks.   ['ʃat͡s] s. 21. elokuuta 1960 Überlingen, Länsi-Saksa) on saksalaissyntyinen suomalainen kirjailija ja toimittaja.
Suomen kansalaisuuden Schatz sai helmikuussa 2012, joten nykyään hänellä on kaksoiskansalaisuus.
Muutettuaan Suomeen 1986 Schatz työskenteli  Helsingin saksalaisessa vanhainkodissa laitosapulaisena, kunnes Yleisradio tarjosi hänelle töitä saksankielisestä palvelusta. Schatz esiintyi monissa kielten opetusohjelmissa (esimerkiksi Das ist Deutschland) ja toimi juontajana Toisten TV -ohjelmassa. Hän oli mukana televisiosarjassa Ähläm Sähläm ”Opi suomalaiseksi” -osiossa Roman von Schnaps -nimisenä asiantuntijana, joka opetti ulkomaalaisia suomalaisten tavoille.
Schatzin kirjoittama teos Suomesta, rakkaudella on kaksikielinen humoristinen kokoelma pakinoita suomalaisuudesta. Kirjassa käsitellään Suomen talvea, kieltä ja ralliautoilua. Schatzin ensimmäinen romaani Rakasta minut kertoo eteläsaksalaisen miehen elämänvaiheista Saksassa ja Suomessa. Toisessa romaanissa, Euro, itävaltalainen naistoimittaja, suomalainen mieskuvaaja ja espanjalainen äänittäjä palkataan tekemään dokumenttia yhden euronkolikon liikkeistä Euroopassa. Pian dokumenttiryhmä huomaa, että heidät palkannut luxemburgilainen televisioyhtiö todellisuudessa tekeekin komediallista tosi-tv-sarjaa heistä.
Schatz osallistui keväällä 2007 kilpailijana Tanssii tähtien kanssa -ohjelmaan, johon hänet valittiin ennen sarjan alkua menehtyneen Kirkan tilalle. Schatz putosi kilpailusta toisena. Schatz on ääninäytellyt Rottatouille-animaatioelokuvassa (2007) sekä näytellyt sivuosassa suomalaiselokuvassa Raja 1918 (2007) ja kansainvälisessä yhteistuotannossa Better Than Andy (Suomi / USA, 2009).
Yle Radio 1 ja Yle Puhe esittivät vuodesta 2013 vuoteen 2023 Schatzin isännöimää tunnin mittaista keskusteluohjelmaa Roman Schatzin Maamme-kirja.
Yksityiselämä

Schatz kuvailee itseään "hormonaaliseksi maahanmuuttajaksi". Hän tapasi ensimmäisen suomalaisen vaimonsa Berliinissä ja muutti tämän perässä Suomeen vuonna 1986. Avioliitosta syntyi kaksi lasta, poika ja tyttö. Schatzilla on tytär myös toisesta avioliitostaan.
Teoksia

Schmid, Max & Schatz, Roman: Finnland. Luzern: Reich, 1993. ISBN 9783828931244.
Suomesta, rakkaudella.  (Kuvitus: Maarika Autio. Suomennos: Maarika Autio)  Helsinki:  Johnny Kniga, 2005.  ISBN 951-0-30415-8
Rakasta minut.  Helsinki:  WSOY, 2006.  ISBN 978-951-0-31763-1
€.  Helsinki:  WSOY, 2007.  ISBN 978-951-0-33024-1
Der König von Helsinki. Frankfurt am Main: Eichborn, 2007. ISBN 978-3-8218-5836-4.
Osta vokaali. Runoja A:sta Ö:hön.  Helsinki:  WSOY, 2008.  ISBN 978-951-0-34596-2
Pravda. The truth about the Leningrad Cowboys. Helsinki: WSOY, 2008. ISBN 978-951-0-34595-5.
Schatz, Roman & Jarla, Pertti: Zoo. Eläimellinen tarina.  Helsinki:  WSOY, 2009.  ISBN 978-951-0-35305-9
Telewischn! Frankfurt am Main: Eichborn, 2009. ISBN 978-3-8218-5838-8.
Schatz, Roman & Jarla, Pertti: Käsikirja. Tee-se-itse-opas miehille.  Helsinki:  WSOY, 2010.  ISBN 978-951-0-35661-6
Parturi.  Helsinki:  Arktinen Banaani, 2010.  ISBN 978-952-576-874-9
Saksalainen rakastaja.  Helsinki:  Arktinen Banaani, 2011.  ISBN 978-952-270-009-4
Berliini. Oppaana Roman Schatz.  Helsinki:  WSOY, 2012.  ISBN 978-951-0-38307-0
Voi maamme Suomi / Finland, what a country. Helsinki: WSOY, 2014. ISBN 978-951-0-40527-7.
Gebrauchsanweisung für Finnland. München: Piper, 2014. ISBN 978-3-492-27581-1.
Asevelipuolet. Helsinki: Gummerus, 2017. ISBN 978-951-24-0653-1.
Kohtaus. Helsinki: Otava, 2022. ISBN 978-951-1-43748-2.
Diskografia

Roman Schatz & Alakulo Ensemble: Tää on niin tätä (2022)
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Roman Schatzin kotisivu
Yle Areena - Roman Schatzin Maamme-kirja
Roman Schatz Elonetissä.
Roman Schatz Internet Movie Databasessa. (englanniksi)
Päiväni Kouvolassa – Roman Schatz kävi kylässä (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO)  Yhdysvallat  Alankomaat 
Henkilöt:  Deutsche Biographie  DDB  Elonet  Yle 
Muut:  Europeana  IdRef
Sedna (mytologia)

Sedna on inuiittien mytologiassa meren ja mereneläinten jumalatar. Grönlannin itäosissa häntä kutsutaan nimellä Immap ukua, meren äiti, kun taas napaseutujen eskimot kutsuvat häntä nimellä Nerrivik, syömäpaikka.
Sednan katsotaan kansoittaneen meren, ja hänen isänsä Anguta on puolestaan maan, meren ja taivaiden luoja. Sedna on yksisilmäinen jättiläinen ja niin hirvittävän näköinen, että vain angekok eli poppamies pystyy katsomaan häneen. Monissa tarinoissa kerrotaan Sednan hurjasta luonnosta, hänen luomistaan eläimistä ja hänen hallitsemastaan kuolleiden valtakunnasta Adlivunista.
Grönlannin eskimoiden mukaan kuolleiden maata vartioi suunnattoman suuri koira, ja sinne pääsee vain kapeaa siltaa pitkin. Silloin tällöin repaleisiin rääsyihin pukeutuneet kuolleiden sielut palaavat kotikyliinsä ja herättävät siellä kauhua elävien keskuudessa. Adlivunin vastakohta on taivaassa sijaitseva Qudlivun, onnellisten maa. Se on niiden koti, jotka ovat eläessään olleet anteliaita tai joiden elämä maan päällä oli onnetonta.
Scorpaenoidei

| Scorpaenoidei |
| --- | --- |
 Haarasimppu (Gymnocanthus tricuspis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Alalahko::  Scorpaenoidei  Klein, 1885
Katso myös
   Scorpaenoidei Wikispeciesissä   Scorpaenoidei Commonsissa 
Infobox OKNimi-testi OK: 
Scorpaenoidei on simppukalojen lahkoon (Scorpaeniformes) kuuluva kalojen alalahko.
Heimot

Alalahkoon kuuluu 13 heimoa.
Ampiaissimput - Apistidae
Samettisimput - Aploactinidae
Nukkasimput - Caracanthidae
Porsassimput - Congiopodidae
Pehmosimput - Gnathanacanthidae
Kirjosimput - Neosebastidae
Keulasimput - Pataecidae
Skorpionisimput - Scorpaenidae
Korusimput - Sebastidae
Kitasimput - Setarchidae
Velhokalat - Synanceiidae
Purjesimput - Tetrarogidae
Kurnusimput - Triglidae
Scopusvuori

Scopusvuori
Jerusalemin heprealainen yliopisto
| --- | --- |
Sijainti:   Jerusalem, Israel
Vuoristo:  Juudean vuorimaa (d) 
Korkeus merenpinnasta:  826 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Scopusvuori (hepr. ‏הַר הַצּוֹפִים‎, Har HaTzofim)(arab. جبل المشارف, Ǧabal al-Mašārif, جبل المشهد, Ǧabal al-Mašhad, جبل الصوانة‎) on 834 metrin korkuinen vuori Israelissa, Jerusalemista luoteeseen. Se on jatkoa Öljymäelle.
Nimi Scopus viittaa latinankieliseen sanaan scopus, joka tarkoittaa tähystämistä. Israelin itsenäisyyssodassa Scopusvuori oli israelilaisten hallussa ja ensimmäisen ristiretken aikaan kristittyjen ritarit leiriytyivät juuri tälle vuorelle.lähde? Scopusvuorella sijaitsee Hadassah -nimisen järjestön ylläpitämä sairaala, joka on vihitty käyttöön vuonna 1975.
Vuorelta on hyvät näkymät Jerusalemiin ja sen lähiympäristöön. Jerusalem muureineen ja taloineen näyttäytyy lännessä ja Juudean erämaa idässä. Joitakin satoja metrejä vuoren rinnettä alaspäin on rakennustyömaita. Sekä palestiinalaiset että israelilaiset rakentavat jatkuvasti kaupungin ympärille.
Galleria

Jerusalemin vanha kaupunki Scopusvuorelta katsottuna
Näkymä Juudean erämaan suuntaan
Jerusalemin heprealainen yliopisto
Jerusalem brittiläinen sota hautausmaa
Hauta ja Nicanor
Hadassah Hospital - Scopusvuori
Kansallinen kasvitieteellinen puutarha
Bezalel Academy of Art and Design
Love Records

| Love Records |
| --- | --- |

Perustettu:  1966
Lakkautettu:  1979
Perustajat:  Atte Blom, Henrik Otto Donner, Christian Schwindt
Tyylilajit:  mm. rock ja poliittinen laululiike
Kotimaa:   Suomi
Sijainti:  Vuorimiehenkatu 29, Helsinki
Infobox OKNimi-testi OK: 
Love Records Oy oli suomalainen levy-yhtiö. Yhtiön perustivat toimittaja Atte Blom, säveltäjä Otto Donner ja rumpali Christian Schwindt vuonna 1966. Love Recordsista tuli Suomen tärkein vaihtoehtoisen ja kaupallisesti marginaalisen musiikin tarjoaja 1970-luvulla. Yhtiö teki konkurssin vuonna 1979. Vuodesta 1989 lähtien Siboney on uudelleenjulkaissut Love Recordsin alkuperäisiä äänitteitä kokoelmineen muun muassa CD-muodossa Love Recordsin levymerkeillä Love Records, Eteenpäin! ja Cuba.
Perustaminen

Vuonna 1966 Blom oli tutkimuksissa Kivelän sairaalassa Helsingissä. Sairaalan vessa toimi tupakointipaikkana, ja siellä Blom perusti Love Recordsin yhdessä Schwindtin ja Donnerin kanssa. Blomin mukaan perustamisen syynä oli, että valtavirran ulkopuolella oli niin paljon "vähemmistömusiikkia", joka ei päässyt esiin. Love Records -logon suunnitteli graafikko Harri Manner. Yhtiön ensimmäinen julkaisu oli Kaj Chydeniuksen albumi Lauluja (1966, LRLP 1).
Love Records toimi Helsingissä osoitteen Vuorimiehenkatu 29  rakennuksessa, joka on nyt jo purettu.
Vuonna 1976 Love Recordsin musiikkikustantajaksi perustettiin Love Kustannus Oy, joka toimi 31.12.2014 asti, jolloin Love Kustannus tuli Universal Music Oy:n aputoiminimeksi.
Tuotanto

Love Recordsin tunnetuimpia rock-artisteja ovat muun muassa Juice Leskinen, Hurriganes, Hector, Kaseva, Dave Lindholm, Pelle Miljoona, Pekka Pohjola, Royals, Leevi and the Leavings, Pekka Streng, Tasavallan Presidentti, Wigwam, Maarit, Mikko Alatalo, Pepe & Paradise, M. A. Numminen, Pihasoittajat, Kari Peitsamo ja Rauli "Badding" Somerjoki. Myös Suomeen muuttanut afroamerikkalainen blues-muusikko Eddie Boyd levytti Love Recordsille.
Love Records julkaisi myös paljon vasemmistolaisen poliittisen laululiikkeen levyjä. Useimmiten Kaj Chydeniuksen ja Eero Ojasen säveltämiä kappaleita levyttivät muun muassa Agit Prop, KOM-teatteri, Kristiina Halkola, Kaisa Korhonen, Aulikki Oksanen ja Arja Saijonmaa.lähde? Loven tavoitteena olikin muun muassa levittää poliittisen musiikin vallankumouksellista sanomaa muillekin kuin vasemmistolaisille.
Love Records ehti julkaista 384 LP:tä. Valtaosa julkaisuista tapahtui Love Records-levymerkin LRLP-sarjassa, mutta yhtiöllä oli myös muita levykoodeja ja levyalamerkkejä. Love Records LXLP-sarjassa esimerkiksi julkaistiin edullisia kokoelmia, Eteenpäin!-levymerkillä ilmestyi edullisemmin hinnoiteltuja yhteiskunnallisia levyjä ja Cuba-levymerkillä kuubalaisten muusikoiden tuotantoa.
Konkurssin jälkeen

Konkurssin jälkeen Blom ja Pekka Aarnio perustivat Johanna-levymerkin, jolle siirtyi osa Loven rock-artisteista. Myös Donner ja Schwindt perustivat kumpikin oman muuhun kuin rock-musiikkiin keskittyneet levymerkkinsä (Ponsi ja Kompass Records).
Vuodesta 1989 lähtien Siboney on uudelleenjulkaissut Love Recordsin alkuperäisiä äänitteitä CD-muodossa kokoelmineen Love Recordsin levymerkeillä Love Records, Eteenpäin! ja Cuba. Lisäksi osa on ilmestynyt vinyylilevyinä.  Vuonna 2010 Siboney Oy ja Love Records -katalogi siirtyivät Universal Music Groupin omistukseen.
Universal on julkaissut Love Records -alamerkillä mm. Saimaa-yhtyeen levyn ja Ville Valon singlen.
Jälkimaine

Love Recordsin historiasta julkaistiin syksyllä 2005 Miska Rantasen kirja Love Records 1966–1979.
Lokakuussa 2006 Otto Donner tuotti Love Recordsin perustamisen 40-vuotisjuhlan kunniaksi kuukauden toimineen radiokanavan, Loveradion. Kanavaa pystyi kuuntelemaan internetistä ja Helsingin seudulla radiosta ja siihen liittyi lukuisia tapahtumia Helsingin Kirjasto 10:ssä, jossa sen studio ja toimitus sijaitsi.
Asa julkaisi vuonna 2015 levyn Love, jolla hän kunnioittaa Love Recordsin perintöä. Levyllä samplataan yhtiön tuotantoa.
Love Recordsin tarinaa kertova draamakomedia Love Records – Anna mulle Lovee sai ensi-iltansa vuonna 2016. Blom, Donner ja Love Recordsin nykyinen oikeudenhaltija Universal Music Finland olivat mukana elokuvahankkeessa.
Kirjallisuutta

Rantanen, Miska: Love Records 1966–1979. Schildts. ISBN 951-50-1528-6
Rantanen, Miska: Olen kommunisti: Laulukvartetti Agit-Prop, Love records ja 1970-luvun poliittinen laululiike.  (Pro gradu (poliittinen historia))  Helsinki:  Helsingin yliopisto, 1999.
Aiheesta muualla

Wikimedia Commonsissa on kuvia tai muita tiedostoja aiheesta .
Love Music
Love Records – rakkaudesta musiikkiin. Ylen Elävä arkisto.
Atte Blom, suomirockin ja levybisneksen vaatimaton suurmies. Ylen Elävä arkisto.
Hirvasnoro, Kai: Love Records – intohimosta musiikkiin. Kansan Uutisten Viikkolehti 25.11.2005.
Love Recordsin julkaisemat äänitteet kronologisessa järjestyksessä tekijätietoineen verkkosivustolla Discogs.com (englanniksi)
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Yle 
Muut:  MusicBrainz label 
Love Recordsin toimitiloja Finnvoxin talossa Pitäjänmäellä vuonna 1970. Kuvassa vasemmalta Jertta Roos, Seppo Paakkunainen, Henrik Otto Donner, Christian Schwindt ja M. A. Numminen.
50 vuotta Lovea 24.11.2016. Love Recordsin tähtiä: Eija Ahvo, Sinikka Sokka, Harri Saksala, Mikko Alatalo, Pepe Willberg, Maarit ja Sami Hurmerinta.
Gustaf Schröder

| Gustaf Schröder |
| --- | --- |
 Gustaf Schröder
Henkilötiedot
Syntynyt: 6. kesäkuuta 1824 Edsvalla bruk, Nor, Värmlanti
Kuollut: 2. elokuuta 1912 (88 vuotta)
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Gustaf Schröder (6. kesäkuuta 1824 Edsvalla bruk, Nor, Värmlanti – 2. elokuuta 1912) oli ruotsalainen metsämies ja kirjailija.
Muistokivi Arvikassa.
Schröder toimi sahalla Värmlannissa 1847–1863 ja Taalainmaalla 1863–1884. Hän asui sittemmin tilallaan Edsforsissa Värmlannissa, mutta muutti 1887 Tukholmaan kirjoitustyön vuoksi.
Schröder oli nuoresta pitäen omistautunut metsä- ja metsästyselämälle. Hän aloitti kirjailijana 1867, jolloin ilmestyi kuvaus En björnjagt i Dalarna (julkaisussa Svenska jägarförbundets Nya tidskrift). Seuraava julkaisu oli kirja Minnen från skogarne. Jagter ilmestyi vasta 1888, mutta sitten ilmestyi tiheään tahtiin useita metsästys- ja kalastuskuvauksia, joista monilla on kulttuurihistoriallista kiinnostavuutta. Lisäksi hän kirjoitti nuortenkirjoja, joista osaa kuvitti August Malmström. Niiden aiheena on Värmlannin suomalaisten elämä. Schröderin tyyli oli yksinkertainen ja lämminhenkinen, ja teksti on aitoa ja uskottavaa.
Työläiset, läheiset ja ystävät pystyttivät 1914 Arvikan hautausmaalle muistokiven.
Teokset

Minnen från mitt jägarlif. Jagter och skogslif i Dalarne, 1889
Jagtminnen från skog, fjell och sjö, 1890
Jagtminnen från skog och slätt, 1891
Från pojk- och gubbåren. Jagt- och fiskehistorier, 1894
Från skilda marker. Jakter af G. Schröder och hans jaktkamrater, 1897
Svenska jakten. Praktisk hjelpreda för unga jägare, 1891
En bruksbokhållares minnen, 1892
En timmermärkares minnen, 1893
Gamla minnen, 1894
Tjugo år i Dalarna, 1896
Den gamle fogdeskrifvaren, 1898
Örjan Kajland och hans pojkar, 1893
Pekka Huskoinen, 1895
Pavo Makkran, 1896
Teokset > Suomennetut teokset

Yrjänä Kailanen ja hänen poikansa: kuvaelmia Ruotsin suomalaisten elämästä ja metsästyksistä Vermlannin ja Taalain metsäseuduilla  (Örjan Kajland och hans pojkar: skildringar från svenska finnarnas lif och jagter i Vermlands och Dalarnas skogsbygder) suom. F. H. B. Lagus. Turku: WSOY 1894. Teos verkossa (Projekti Gutenberg)
Pekka Huuskoinen: kuvauksia Ruotsin suomalaisten elämästä ja seikkailuista, suomentanut K. V. N. Helsinki: Kirja 1919.
Eräelämää suomalaismetsissä, novelleja, valikoitu kahdeksasta teoksesta. suom. Erkki Timonen. Helsinki: Otava 1989 ISBN 951-1-10350-4
Erämuistelmia suomalaismetsistä, valikoitu useista teoksista, suomentanut Erkki Timonen. Helsinki: Otava 1995. ISBN 951-1-12246-0
Aiheesta muualla

Kuvia tai muita tiedostoja aiheesta Gustaf Schröder Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Ruotsi
Georg Caspar Schürmann

Georg Caspar Schürmann
Georg Caspar Schürmann (1672/3 Idensen – 25. helmikuuta 1751 Wolfenbüttel) oli saksalainen säveltäjä.
Nuoruudessaan Schürmann lauloi Hampurissa oopperassa ja eri kirkoissa. Esiinnyttyään Hampurin oopperan kanssa Braunschweigin hovissa hän sai herttua Anton Ulrichilta kiinnityksen alttosolistiksi hoviin. Schürmann oli myös aktiivinen musiikkiesitysten johtaja oopperassa ja hovin kirkossa. 1700-luvun alkuvuosina hän suoritti täydentäviä opintoja Italiassa. Tämän jälkeen hän työskenteli jonkin aikaa kapellimestarina ja säveltäjänä Meiningenin hovissa.
Vuodesta 1707 kuolemaansa saakka Schürmann työskenteli säveltäjänä ja kapellimestarina Braunschweig-Wolfenbüttelin ruhtinaskunnassa. Hän käynnisti saksalaisen oopperan uuden kukoistuksen kauden. Schürmannin tuotantoon kuului yli neljäkymmentä oopperaa, mutta vain kolme näistä on kokonaan säilynyt. Lisäksi hän sävelsi hengellistä musiikkia.
Oopperoita

Heinrich der Vogler (1718)
Die getreue Alceste (1719)
Ludovicus Pius (1726; mukana André Campran, André Cardinal Destouches'n ja Carl Heinrich Graunin musiikkia)
Aiheesta muualla

IMSLP: nuotteja
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Yhdysvallat  Tšekki  Alankomaat  Puola 
Taiteenala:  FID  MusicBrainz 
Henkilöt:  Deutsche Biographie  DDB 
Muut:  Europeana  IdRef